钦定古今图书集成/明伦汇编/闺媛典/第214卷 > 陈梦兰妻张氏
## 钦定古今图书集成/明伦汇编/闺媛典/第214卷 > 陈梦兰妻张氏

按《萧山县志》：“张氏，儒士陈梦兰妻。归陈，生一子而梦
兰殁。氏年十八，抚孤守节，十载不一归宁，奁产尽鬻
以归，舅姑衰麻不暂去体。耄年，人馈果饵，必呼子孙
共食，无少长均之。泰昌时，邑令旌表。年九十卒。”

===朱光印继室杨氏===按《畿辅通志》：“杨氏，朱光印继室，保定府人。年二十三，
夫亡，抚前子京，娶邵氏。未几，京没，邵与姑同守节终
身。天启间，事闻，旌表。”